KOMISSION ASETUS (EY) N:o 1009/97,
annettu 4 päivänä kesäkuuta 1997,
poikkeuksellisista markkinoiden tukitoimenpiteistä sianliha-alalla Belgiassa annetun asetuksen (EY) N:o 581/97 muuttamisesta toisen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan,
sekä katsoo, että
klassisen sikaruton puhjettua tietyillä Alankomaiden rajavyöhykkeillä komission asetuksessa (EY) N:o 581/97 (3), sellaisena kuin se on muutettuna asetuksella (EY) N:o 772/97 (4), on säädetty poikkeuksellisista sianlihamarkkinoiden tukitoimenpiteistä Belgiassa,
klassisen sikaruton uusien tautitapausten puhjettua tietyillä Alankomaiden rajavyöhykkeillä Belgian eläinlääkintäviranomaiset ovat perustaneet uusia valvontavyöhykkeitä; kyseiset vyökykkeet olisi 13 päivästä toukokuuta 1997 alkaen sisällytettävä asetuksessa (EY) N:o 581/97 säädettyihin poikkeuksellisiin markkinoiden tukitoimenpiteisiin muuttamalla kyseiset asetuksen liite II, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 581/97 liitteen II toisessa luetelmakohdassa päivämäärä "9 päivänä huhtikuuta 1997" päivämäärällä "9 päivänä toukokuuta 1997".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 13 päivästä toukokuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä kesäkuuta 1997.